Amussu n tmaziɣt yeqqim d ilelli ur yettwaḥkem ara, acku rnu ɣef uxeddim i xedmen kra n yikabaren n tsertit (ladɣa Tirni n Yiɣallen Inemlayen n Hocine AÏt Ahmed akked kra n yiɣallen izelmaḍen, seg-s akkin Agraw i Yedles akked tugdudt n Said Sadi) ɛeddan i wallalen i yellan di tidet d imeɛlalen, ur nesɛi ara lsas ɣef wacu ara tbedd tmetti tillawt. Deg Lezzayer ikabaren n tsertit yellan mgal n udabu (tuɣ-iten akk s tufra armi d tagara n 1988) llan ur zmiren ara ad awḍen ɣer lsas aɣerfan illaw, i yernu mačči axeddim yellan ad txedmen, i wakken ad qablen tasertit n udabu. Ulac tazmart,ulac tamuɣli n lḥaq, leɛruc, beṭṭu n yiɣallen imeqranen, taẓayin n wayen saramen imdanen, lḥerṣ d ẓẓmik n udabu i yellan d amur n wangiten n tsertit war inabaḍen seg tlelli n Lezzayer. Rrnu ɣef wanect-agi ula d yiwen seg yikabaren n tsertit n Leqbayel (Tirni n Yiɣallen Inemlayen akked Ugraw i Yedles d Tugdudt) (FFS ,RCD), ur yebɣi ad yili d tuddsa n tmaziɣt tulmist7:di snat bɣant ad ilin d iɣelnawen, 6Ladɣa anejmuɛ ameqran i d- yellan ass n 25 seg yennayer 1990 deg temdint n Lezzayer, i wakken ad d-qirren s tutlayt tamaziɣt, u ay-agi s wayen i yexdem umussu adelsan amaziɣ, i d-ijemɛen azal n twinas n yigiman n yemdanen.